# Avokado

### Iz Wikipedije, proste enciklopedije

Avokado
Avokado na drevesu
Znanstvena klasifikacija

Kraljestvo: | Rastline Plantae
Deblo: | Kritosemenke Magnoliophyta
Razred: | Dvokaličnice Magnoliopsida
Red: | Lovorovci Laurales
Družina: | Lovorovke Lauraceae
Rod: | Persea
Vrsta: | P. americana

Znanstveno ime
Persea americana Mill.

Avokado (znanstveno ime Persea americana) je drevo in sadež tega drevesa, ki spada v družino lovorovk (Lauraceae). Izhaja iz Srednje Amerike in Mehike. Vzgajali so ga že Azteki, danes pa ga kultivirajo v Južni Afriki, Izraelu, Kaliforniji, južni Španiji ...

## [uredi] Etimologija in zgodovina

Ime sadeža izhaja iz besede ahuatl, ki v aztežkem jeziku nahuatl pomeni tudi modo. Španci so to besedo prevzeli kot aguacate oziroma avocado. Španci so sadež prvič omenili v knjigi leta 1519.

## [uredi] Opis

Drevesa zrastejo do 20 m. Listi so vedno zeleni in dolgi 12-25 cm. Avokadovec je vednozeleno in hitro rastoče drevo, ki uspeva na toplih in sorazmerno suhih področjih. Drevo obrodi sadeže po okoli desetih letih. Sadež je bogat z nenasičenimi maščobnimi kislinami. Določene sorte se uporabljajo tudi v medicinske namene.

Sadež je hruškast ali okrogel. Zunanja lupina je srednje do temno zelena, odvisno od sorte. V notranjosti se nahaja jedrce, ki je veliko približno kot žogica za golf. Oplodje je zelenorumeno in na zraku oksidira ter potemni. Oksidacijo lahko preprečimo s pokapanjem s citronsko kislino.

Naprodaj so običajno še trdi sadeži, ki pa nadalje zorijo. Za uživanje so primerni, ko se lupina zaradi blagega pritiska s prstom nekoliko poda.

Sadeži nikoli ne dozorijo na drevesu, temveč padejo na tla, ko so še nezreli in nato hitro zorijo. V nasadih sadeže zato oberejo takoj, ko dosežejo ustrezno velikost.

## [uredi] Energijska vrednost

100 gramov avokada vsebuje:

Energija: | 921 kJ
Vlaknine: | 6,3 g
Ogljikovi hidrati: | 0,4 g
Maščobe: | 23,5 g
Beljakovine: | 1,9 g
Voda: | 66 %

## [uredi] Zunanje povezave

Wikimedijina zbirka ponuja še več predstavnostnega gradiva o temi:
Avokado

- Avocado.org

Vzpostavljeno iz »http://sl.wikipedia.org../../../a/v/o/Avokado.html«

Kategoriji: Drevesa | Sadje

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Bân-lâm-gú
- Česky
- Dansk
- Deutsch
- English
- Español
- Esperanto
- Français
- עברית
- Lietuvių
- Nederlands
- 日本語
- ‪Norsk (nynorsk)‬
- ‪Norsk (bokmål)‬
- Oyghurque
- Polski
- Português
- Русский
- Simple English
- Српски / Srpski
- Suomi
- Svenska
- 中文